## Tarifni sustav za opskrbu električnom energijom, s iznimkom povlaštenih kupaca, bez visine tarifnih stavki

### NN 143/2006 (29.12.2006.), Tarifni sustav za opskrbu električnom energijom, s iznimkom povlaštenih kupaca, bez visine tarifnih stavki

# HRVATSKA ENERGETSKA REGULATORNA AGENCIJA

3258

Na
temelju članka 11. stavka 1. podstavka 1. Zakona o regulaciji energetskih
djelatnosti (»Narodne novine«, broj 177/04), Hrvatska energetska regulatorna
agencija temeljem odluke Upravnog vijeća na sjednici održanoj 19. prosinca
2006. donosi

## TARIFNI SUSTAV

### ZA OPSKRBU ELEKTRIČNOM ENERGIJOM, S IZNIMKOM POVLAŠTENIH KUPACA, BEZ VISINE TARIFNIH STAVKI

I.
OPĆE ODREDBE

Članak
1.

Ovim
Tarifnim sustavom za opskrbu električnom energijom, s iznimkom povlaštenih
kupaca, bez visine tarifnih stavki (u daljnjem tekstu: Tarifni sustav) odnosno
metodologijom za utvrđivanje tarifnih stavki za opskrbu električnom energijom
za tarifne kupce određuju se:

–
ciljevi i načela ovoga Tarifnog sustava,

–
način i kriteriji za utvrđivanje tarifnih stavki za opskrbu električnom
energijom,

–
značajke metodologije,

–
podaci i dokumenti koji se koriste za utvrđivanje troškova opskrbe električnom
energijom,

–
kategorije kupaca,

–
način određivanja cijene opskrbe električnom energijom,

–
struktura tarifnih stavki i

–
način utvrđivanja prijedloga za promjenu visine tarifnih stavki.

Članak
2.

Izrazi
koji se koriste u ovom Tarifnom sustavu imaju značenja utvrđena Zakonom o
energiji (»Narodne novine«, broj 68/01 i 177/04), Zakonom o tržištu električne
energije (»Narodne novine«, broj 177/04), Općim uvjetima za opskrbu električnom
energijom (»Narodne novine«, broj 14/06) i Mrežnim pravilima elektroenergetskog
sustava (»Narodne novine«, broj 36/06).

Članak
3.

U
ovom Tarifnom sustavu koriste se i izrazi koji u smislu ovoga Tarifnog sustava
imaju sljedeća značenja:

a)
*regulacijski period* – razdoblje tijekom kojega se primjenjuju jednaki utjecajni
parametri za određivanje priznatih troškova poslovanja energetskog subjekta;

b)
*regulacijska godina* – dio regulacijskog perioda koji odgovara razdoblju od 1.
siječnja do 31. prosinca kalendarske godine;

c)
*prethodna regulacijska godina* – regulacijska godina koja neposredno prethodi
sadašnjoj regulacijskoj godini;

d)
*sadašnja regulacijska godina* – tekuća godina u kojoj se podnosi prijedlog
promjene visine tarifnih stavki za buduću regulacijsku godinu;

e)
*buduća regulacijska godina* – regulacijska godina koja neposredno slijedi iza
sadašnje regulacijske godine;

f)
*regulirana imovina* – imovina koja se koristi za obavljanje regulirane
djelatnosti, a čine je dugotrajna materijalna i nematerijalna imovina te trajna
obrtna sredstva;

g)
*priznati troškovi poslovanja* – opravdani troškovi poslovanja koji uključuju i
razumne troškove kapitala;

h)
*kategorija kupaca* – grupa kupaca s istim značajkama s obzirom na naponsku
razinu na kojoj preuzimaju električnu energiju te na svrhu, količinu, dinamiku
i druge karakteristike potrošnje električne energije;

i)
*tarifni elementi* – elementi tarifnog sustava za koje se određuju tarifne
stavke;

j)
*tarifne stavke* – komponente tarifnog sustava koje omogućuju obračun;

k)
*tarifni modeli* – određene kombinacije tarifnih elemenata i pripadajućih
tarifnih stavki.

Članak
4.

(1)
Pod opskrbom električnom energijom tarifnih kupaca u sustavu obveze javne
usluge u smislu ovoga Tarifnog sustava razumijeva se opskrba električnom
energijom preuzetom od nositelja proizvodnje električne energije za tarifne
kupce.

(2)
Opskrba električnom energijom iz stavka 1. ovoga članka obuhvaća obradu
obračunskih elemenata, zatim obračun potrošnje električne energije, cijene za
korištenje mreže i pojedinih naknada određenih posebnim zakonima te ispostavu i
naplatu računa za svako obračunsko mjerno mjesto.

(3)
Pod opskrbljivačem električnom energijom kao nositeljem obveze javne usluge u
smislu ovoga Tarifnog sustava razumijeva se energetski subjekt koji obavlja
djelatnost opskrbe iz stavka 1. ovoga članka (u daljnjem tekstu: opskrbljivač).

Članak
5.

(1)
Opskrbljivač je dužan od povlaštenih proizvođača koji su u sustavu poticaja
preuzeti minimalni udio električne energije propisan uredbom Vlade Republike
Hrvatske.

(2)
Električnu energiju iz stavka 1. ovoga članka, opskrbljivač je dužan prodati
kupcima po cijeni iz Tarifnog sustava za proizvodnju električne energije, s
iznimkom za povlaštene kupce.

Članak
6.

Kupac
koji se nalazi u sustavu obveze javne usluge plaća cijenu opskrbe električnom
energijom za tarifne kupce prema tarifnim stavkama utvrđenim ovim Tarifnim
sustavom.

II.
CILJEVI I NAČELA

Članak
7.

Ovaj
Tarifni sustav ima cilj:

–
poticati razvoj djelatnosti opskrbe tarifnih kupaca električ­nom energijom,

–
stvarati stabilne i predvidive uvjete poslovanja za opskrbu električnom
energijom tarifnih kupaca,

–
osigurati standardnu razinu kvalitete usluge opskrbe električ­nom energijom,

–
poticati učinkovitost poslovanja opskrbljivača te

–
promovirati mehanizme za poboljšanje energetske učinkovitosti i upravljanje
potrošnjom.

Članak
8.

Ovaj
Tarifni sustav se zasniva na sljedećim načelima i pravilima:

–
troškovi poslovanja moraju biti opravdani, a rok povrata uloženih sredstava
razuman,

–
troškovi poslovanja opskrbljivača moraju biti nepristrani i razvidni,

–
troškovi energije uravnoteženja koju izazivaju tarifni kupci nisu uključeni u
troškove opskrbe tarifnih kupaca,

–
tarifne stavke određuju se prema kategoriji kupca odnosno tarifnom modelu,

–
tarifne stavke za pojedini tarifni model na cijelom području Republike Hrvatske
su jednake,

–
visina tarifne stavke za opskrbu električnom energijom za pojedini tarifni
model određuje se na način da što više odgovara troškovima koje opskrbljivač
ima za taj tarifni model,

–
obračun tarifnih elemenata za opskrbu električnom energijom vrši se za svako
obračunsko mjerno mjesto,

–
cijena za opskrbu električnom energijom neovisna je o isporučenoj energiji i
snazi te

–
visine tarifnih stavki za opskrbu električnom energijom su postojane.

Članak
9.

(1)
Metoda regulacije koja se primjenjuje u ovome Tarifnom sustavu je metoda
priznatih troškova poslovanja.

(2)
Mišljenje o priznatim troškovima poslovanja uključujući i stopu povrata
kapitala daje Hrvatska energetska regulatorna agencija (u daljnjem tekstu:
Agencija).

(3)
Regulacijski period jednak je regulacijskoj godini.

(4)
Određivanje visine tarifnih stavki za buduću regulacijsku godinu zasniva se na
priznatim ostvarenim troškovima poslovanja iz prethodne regulacijske godine,
ostvarenim i procijenjenim troškovima poslovanja za sadašnju regulacijsku
godinu te prihvaćenim planskim vrijednostima troškova za razmatranu buduću
regulacijsku godinu.

III.
ZNAČAJKE TARIFNOG SUSTAVA

Članak
10.

(1)
Ovim Tarifnim sustavom propisuju se potrebni podaci i postupak za utvrđivanje
troškova opskrbe električnom energijom tarifnih kupaca.

(2)
Podaci potrebni za utvrđivanje troškova opskrbe električnom energijom tarifnih
kupaca iz stavka 1. ovoga članka nalaze se u Prilogu 1. ovoga Tarifnog sustava
i čine njegov sastavni dio.

Članak
11.

(1)
Prihod ostvaren primjenom tarifnih stavki treba pokriti priznate ukupne
troškove opskrbe tarifnih kupaca električnom energijom.

(2)
Agencija u sadašnjoj regulacijskoj godini, na temelju podataka o poslovanju iz
Priloga 1. ovoga Tarifnog sustava, utvrđuje za prethodnu regulacijsku godinu
priznate ukupne troškove poslovanja, ostvareni prihod prema tarifnim stavkama i
vrijednost njihove razlike
DUTPpret.

(3)
Razlika između ostvarenog prihoda primjenom tarifnih stavki i priznatih ukupnih
troškova poslovanja iz prethodne regulacijske godine
DUTPpret te procjena
razlike za sadašnju regulacijsku godinu
DUTPsad uzimaju se u obzir pri
određivanju iznosa tarifnih stavki za opskrbu tarifnih kupaca električnom
energijom za razmatranu buduću regulacijsku godinu.

Članak
12.

(1)
Troškovi poslovanja i razvoja opskrbe električnom energijom tarifnih kupaca
temelje se na planovima poslovanja i razvoja pripremljenim, usklađenim i
prihvaćenim za svaku godinu na osnovi trogodišnjeg plana uz suglasnost
Agencije.

(2)
Opskrbljivač je dužan izraditi plan poslovanja i razvoja za buduću regulacijsku
godinu tako da Agencija može razvidno pratiti podatke o osnovnim i obrtnim
sredstvima, kapitalu, prihodima i rashodima s naslova obavljanja regulirane
djelatnosti, financijskim tijekovima i investicijama.

(3)
Obveza je opskrbljivača da najkasnije do 31. svibnja sadašnje regulacijske
godine dostavi Agenciji financijski izvještaj za prethodnu regulacijsku godinu
potvrđen od ovlaštenoga neovisnog revizora, a najkasnije do 30. studenoga
sadašnje regulacijske godine planove iz stavka 2. ovoga članka.

Članak
13.

(1)
Opskrbljivač je dužan izraditi godišnji izvještaj o broju i promjenama tarifnih
kupaca po kategorijama i tarifnim modelima te iznosu njihove potrošnje
električne energije po tarifnim elementima za prethodnu regulacijsku godinu.

(2)
Opskrbljivač je dužan godišnji izvještaj iz stavka 1. ovoga članka dostaviti
Agenciji do 15. veljače sadašnje regulacijske godine.

IV.
KATEGORIJE KUPACA

Članak
14.

Kupci
su razvrstani u sljedeće kategorije:

1.
poduzetništvo:

a)
kupci na mreži visokog napona,

b)
kupci na mreži srednjeg napona i

c)
kupci na mreži niskog napona:

–
s mjerenjem snage

–
bez mjerenja snage

–
javna rasvjeta

2.
kućanstva.

Članak
15.

(1)
Kupci na mreži niskog napona su kupci kojima je mjesto predaje električne
energije na niskom naponu (do uključivo 1 kV).

(2)
Kupci na mreži srednjeg napona su kupci kojima je mjesto predaje električne energije
na srednjem naponu (od 1 kV do 110 kV).

(3)
Kupci na mreži visokog napona su kupci kojima je mjesto predaje električne
energije na visokom naponu (od uključivo 110 kV).

Članak
16.

(1)
Kategorija kućanstva obuhvaća potrošnju električne energije u građevinama ili
dijelovima građevina koje se koriste za stanovanje ili su u funkciji
stanovanja, potrošnju električne energije u pomoćnim građevinama koje služe za
potrebe toga kućanstva te potrošnju električne energije koja je drugim zakonom
razvrstana u kategoriju kućanstva.

(2)
Kategorija poduzetništvo obuhvaća fizičke i pravne osobe koje kupuju električnu
energiju za potrebe proizvodnje robe i/ili pružanja usluga i ne koriste je za
potrebe iz stavka 1. ovoga članka.

(3)
Javna rasvjeta iz članka 14. ovoga Tarifnog sustava obuhvaća samo potrošnju
električne energije za osvjetljavanje ulica, trgova, cesta, spomenika,
povijesnih objekata i uređaja za prometnu signalizaciju.

(4)
U slučaju jednoga obračunskoga mjernog mjesta za potrebe kućanstva i poduzetništva,
kupac se razvrstava u kategoriju s višim tarifnim stavkama.

V.
TROŠKOVI OPSKRBE TARIFNIH KUPACA ELEKTRIČNOM ENERGIJOM

Članak
17.

(1)
Ukupni troškovi opskrbe tarifnih kupaca električnom energijom UTP određuju se
na godišnjoj razini odnosno za regulacijsku godinu i jednaki su:

UTP=
TPpos + TPkap +
DTRpovp – TRnsu

gdje
su:

TPpos
– troškovi poslovanja (operativni troškovi) [kn],

TPkap
– troškovi kapitala [kn],

DTRpovp
– razlika između troškova preuzimanja električne energije od povlaštenih
proizvođača koji su u sustavu poticaja i prihoda od prodaje te električne
energije [kn] i

TRnsu
– troškovi pružanja nestandardnih usluga [kn].

(2)
Ukupni troškovi opskrbe UTP iz stavka 1. ovoga članka određuju se ili prema
priznatim ostvarenom troškovima ili prema prihvaćenim planskim vrijednostima
troškova, ovisno o tome utvrđuju li se za prethodnu regulacijsku godinu ili za
buduću regulacijsku godinu.

(3)
Pri utvrđivanju planskih vrijednosti troškova uvažava se utjecaj očekivane
inflacije.

Članak
18.

Troškove
poslovanja TPpos čine:

a)
troškovi bruto plaća,

b)
ostali troškovi osoblja,

c)
troškovi obračuna i naplate,

d)
bankarski troškovi i platni promet,

e)
troškovi preuzimanja električne energije od povlaštenih proizvođača koji su u
sustavu poticaja,

f)
ostali troškovi poslovanja te

g)
drugi troškovi određeni zakonom.

Članak
19.

Troškovi
kapitala TPkap jednaki su:

TPkap
= PRim + A

gdje
su:

PRim
– prinos od regulirane imovine (regulirane osnovice sredstava) [kn] i

A
– amortizacija regulirane imovine u razmatranoj godini [kn].

Članak
20.

(1)
Prinos od regulirane imovine PRim jednak je:

![](dodatni/145137.gif)

gdje
su:

PPTK
– ponderirani prosječni troškovi kapitala [%] i

RI
– prosječna vrijednost regulirane imovine [kn].

(2)
Prosječna vrijednost regulirane imovine RI u nekoj godini jednaka je:

![](dodatni/145136.gif)

gdje
su:

RIp
– vrijednost regulirane imovine na početku godine i ne uključuje vrijednost
imovine primljene bez naknade [kn] te

RIk
– vrijednost regulirane imovine na kraju godine [kn].

(3)
Vrijednost regulirane imovine RIk na kraju godine jednaka je:

RIk
= RIp + NI – BI – A – OR

gdje
su:

NI
– vrijednost novih investicija u razmatranoj godini, a koja se financira iz
amortizacije, dobiti, kredita, sufinanciranja, donacija te izdavanja obveznica
i drugih vrijednosnih papira [kn],

BI
– vrijednost imovine primljene bez naknade u razmatranoj godini [kn] i

OR
– otuđena i rashodovana imovina u razmatranoj godini [kn].

(4)
Ponderirani prosječni troškovi kapitala PPTK poslije oporezivanja izračunaju se
kao:

 ![](dodatni/145135.gif)

gdje
su:

E
– vlasnički kapital [kn],

D
– iznos dugovanja [kn],

re
– prinos na kapital [%],

rd
– prosječna kamata na dugovanja [%] i

pd
– stopa poreza na dobit [%].

(5)
Prinos na kapital re utvrđuje se prema modelu određivanja cijene uloženog
kapitala:

re
= rf + (rm – rf) .
b

gdje
su:

rf
– prinos ostvaren od nerizičnih ulaganja [%],

rm
– prosječan prinos od rizičnih ulaganja (očekivani prinos od tržišnog
portfelja) [%],

(rm
– rf) – premija za tržišni rizik [%],

b
– koeficijent varijabilnosti prinosa dionica energetskog subjekta u odnosu na
prosječnu varijabilnost prinosa svih dionica koje kotiraju na tržištu i

(rm
– rf) . b – premija za tržišni rizik vlastitog kapitala [%].

Članak
21.

(1)
Obračun amortizacije regulirane dugotrajne imovine obavlja se primjenom
godišnjih stopa amortizacije utvrđenih prema očekivanom vijeku korištenja
imovine.

(2)
U vrijednosti amortizacije obračunate na način iz stavka 1. ovoga članka ne
priznaje se amortizacija dugotrajne imovine primljene bez naknade.

(3)
Obračun amortizacije regulirane dugotrajne imovine vrši se prema načelima
računovodstvenih standarda, pojedinačno po predmetima dugotrajne imovine
linearnom metodom.

(4)
Trošak rizika naplate potraživanja od kupaca priznaje se najviše u visini
iznosa od 0,75% prihoda regulirane djelatnosti kojega je energetski subjekt
ostvario u regulacijskom razdoblju temeljem tarifnih stavki utvrđenih ovim
Tarifnim sustavom.

VI.
ODREĐIVANJE TARIFNIH STAVKI

Članak
22.

(1)
Unutar svake kategorije kupaca iz članka 14. ovoga Tarifnog sustava, definiran
je jedan ili više tarifnih modela za opskrbu tarif­nih kupaca električnom
energijom, a kako je to prikazano u Prilogu 2. koji je sastavni dio ovoga
Tarifnog sustava.

(2)
Tarifni element u svim modelima je mjesečna naknada za opskrbu električnom
energijom, osim u tarifnim modelima Narančasti, poduzetništvo na niskom naponu
i Narančasti, kućanstva kada je jednokratna i ovisi o iznosu kupljene radne
energije, a plaćaju je kupci prilikom plaćanja pretplatnog iznosa.

Članak
23.

Tarifne
stavke za opskrbu električnom energijom, s iznimkom povlaštenih kupaca određene
su za svaku kategoriju odnosno tarifni model i označene su kao:

 –![](dodatni/145134.gif) tarifna stavka za kupce kućanstva, a odnosi
se na sve kupce iz kategorije kućanstva osim na one iz modela Crni (uprav­ljana
potrošnja) [kn/mj],

 –![](dodatni/145133.gif) tarifna stavka za kupce kućanstva, model
Crni [kn/mj],

 –![](dodatni/145132.gif) tarifna stavka za kupce poduzetništvo na
mreži niskog napona, bez mjerenja snage [kn/mj],

 –![](dodatni/145131.gif) tarifna stavka za kupce poduzetništvo na
mreži niskog napona, s mjerenjem snage [kn/mj],

 –![](dodatni/145130.gif) tarifna stavka za kupce poduzetništvo na
mreži niskog napona, javna rasvjeta [kn/mj],

 –![](dodatni/145129.gif) tarifna stavka za kupce poduzetništvo na
mreži srednjeg napona [kn/mj],

 –![](dodatni/145128.gif) tarifna stavka za kupce poduzetništvo na
mreži visokog napona [kn/mj],

 –![](dodatni/145127.gif) tarifna stavka koju plaćaju kupci kućanstva
s ugrađenim pretplatnim brojilima, model Narančasti, prilikom plaćanja
pretplatnog iznosa [kn] i

 –![](dodatni/145126.gif)tarifna stavka koju plaćaju kupci
poduzetništvo na mreži niskog napona s ugrađenim pretplatnim brojilima, model
Narančasti, prilikom plaćanja pretplatnog iznosa [kn].

Članak
24.

(1)
Referentna tarifna stavka za izračun svih ostalih je tarifna stavka za kupce
kućanstva.

(2)
Ostale tarifne stavke se izračunaju prema tarifnoj stavci  kao:

 ![](dodatni/145125.gif)

gdje
su:

kNNku
– koeficijent relativnog odnosa tarifne stavke kupaca kućanstva, model Crni,
prema tarifnoj stavci kupaca kućanstva,

kNNp
– koeficijent relativnog odnosa tarifne stavke kupaca poduzetništvo na mreži
niskog napona, bez mjerenja snage prema tarifnoj stavci kupaca kućanstva,

kNNps
– koeficijent relativnog odnosa tarifne stavke kupaca poduzetništvo na mreži
niskog napona, s mjerenjem snage prema tarifnoj stavci kupaca kućanstva,

kNNr
– koeficijent relativnog odnosa tarifne stavke kupaca poduzetništvo na mreži
niskog napona, javna rasvjeta prema tarifnoj stavci kupaca kućanstva,

kSN
– koeficijent relativnog odnosa tarifne stavke kupaca poduzetništvo na mreži
srednjeg napona prema tarifnoj stavci kupaca kućanstva,

kVN
– koeficijent relativnog odnosa tarifne stavke kupaca poduzetništvo na mreži
visokog napona prema tarifnoj stavci kupaca kućanstva,

kNNkn
– koeficijent relativnog odnosa tarifne stavke kupaca kućanstva, s ugrađenim
pretplatnim brojilima, model Narančasti, prema tarifnoj stavci kupaca kućanstva
i

kNNpn
– koeficijent relativnog odnosa tarifne stavke kupaca poduzetništvo na mreži
niskog napona s ugrađenim pretplatnim brojilima, model Narančasti, prema
tarifnoj stavci kupaca kućanstva.

(3)
Koeficijenti relativnog odnosa tarifnih stavki iz stavka 2. ovoga članka imaju
sljedeće vrijednosti:

kNNku
= 0,1

kNNp= 4,0

kNNps
= 4,0

kNNr
= 2,5

kSN
= 6,6

kVN
= 6,6

kNNkn
= 0,7

kNNpn
= 0,7.

Članak
25.

(1)
Prosječan godišnji broj obračunskih mjernih mjesta unutar svake kategorije
kupaca označen je kao:

NNNk
– broj obračunskih mjernih mjesta kupaca kućanstva, osim onih iz modela Crni,

NNNku
– broj obračunskih mjernih mjesta kupaca kućanstva, model Crni,

NNNp
– broj obračunskih mjernih mjesta kupaca poduzetništvo na mreži niskog napona,
bez mjerenja snage,

NNNps
– broj obračunskih mjernih mjesta kupaca poduzetništvo na mreži niskog napona,
s mjerenjem snage,

NNNr
– broj obračunskih mjernih mjesta kupaca poduzetništvo na mreži niskog napona,
javna rasvjeta,

NSN
– broj obračunskih mjernih mjesta kupaca poduzetništvo na mreži srednjeg napona
i

NVN
– broj obračunskih mjernih mjesta kupaca poduzetništvo na mreži visokog napona.

(2)
Broj obračunskih mjernih mjesta iz stavka 1. ovoga članka obuhvaća samo ona
obračunska mjerna mjesta koja pripadaju tarif­nim kupcima.

(3)
Iznosi koji se odnose na obračunska mjerna mjesta kupaca kućanstva i
poduzetništvo na mreži niskog napona NNNk i NNNp ne obuhvaćaju mjerna mjesta
kupaca s ugrađenim pretplatnim brojilima, model Narančasti.

Članak
26.

Broj
plaćanja pretplatnih iznosa tarifnih kupaca s ugrađenim pretplatnim brojilima,
model Narančasti, označen je kao:

BNNkn
– broj plaćanja pretplatnih iznosa kupcima kućanstva, model Narančasti u
regulacijskoj godini i

BNNpn
– broj plaćanja pretplatnih iznosa kupaca poduzetništvo na mreži niskog napona,
model Narančasti u regulacijskoj godini.

Članak
27.

(1)
Referentna tarifna stavka odnosno tarifna stavka za kupce kućanstva Ts°NN, Nk u
budućoj regulacijskoj godini jednaka je:

 ![](dodatni/145124.gif)

pri
čemu su:

 ![](dodatni/145123.gif)

gdje
su:

ipg
– ostvarena prosječna stopa inflacije u prethodnoj regulacijskoj godini [%],

isg
– procijenjena prosječna stopa inflacije u sadašnjoj regulacijskoj godini [%],

DUTPpret
– vrijednost utvrđene razlike između ostvarenog ukupnog prihoda primjenom
tarifnih stavki i priznatih ukupnih troškova poslovanja u prethodnoj
regulacijskoj godini [kn] i

DUTPsad
– procijenjena vrijednost razlike između ukupnog prihoda koji se treba
ostvariti primjenom tarifnih stavki i priznatih ukupnih troškova poslovanja u
sadašnjoj regulacijskoj godini [kn],

a
stopa inflacije se utvrđuje na temelju promjene indeksa potrošačkih cijena,
kojeg određuje Državni zavod za statistiku.

(2)
Tarifne stavke ostalih kategorija kupaca određuju se prema relacijama iz članka
24. stavka 2. ovoga Tarifnog sustava.

(3)
Iznimno se tarifne stavke ![](dodatni/145122.gif) i ![](dodatni/145121.gif) koje plaćaju kupci kućanstva i poduzetništva
na mreži niskog napona, model Narančasti, preračunavaju u tarifnu stavku  ovisnu o radnoj električnoj energiji:

 ![](dodatni/145120.gif)

gdje
su:

![](dodatni/145119.gif)
–
tarifna stavka za opskrbu električnom energijom kupaca kategorije kućanstva i
poduzetništvo na mreži niskog napona, model Narančasti [kn/kWh] i

ENNN,EJTn – očekivani prosječni iznos radne energije po
jednom plaćanju pretplatnog iznosa kupaca iz tarifnog modela Narančasti,
kućanstva i poduzetništvo na niskom naponu [kWh].

Članak
28.

Uvažavajući
kategorizaciju kupaca iz članka 14. ovoga Tarifnog sustava te tarifne modele i
opću strukturu tarifnih stavki iz Tarifnog sustava za proizvodnju električne
energije, s iznimkom za povlaštene kupce, bez visine tarifnih stavki, Tarifnog
sustava za prijenos električne energije, bez visine tarifnih stavki i Tarifnog
sustava za distribuciju električne energije, bez visine tarifnih stavki, u
Prilogu 2. ovoga Tarifnog sustava prikazane su tarifne stavke za opskrbu
tarifnih kupaca električnom energijom.

VII.
NAČIN UTVRĐIVANJA PRIJEDLOGA VISINE TARIFNIH STAVKI

Članak
29.

(1)
Prijedlog promjene visine tarifnih stavki za opskrbu električnom energijom
tarifnih kupaca opskrbljivač podnosi prema strukturi tarifnih stavki iz Priloga
2. ovoga Tarifnog sustava.

(2)
Opskrbljivač je dužan uz prijedlog za promjenu visine tarifnih stavki dostaviti
sve podatke potrebne za utvrđivanje troškova opskrbe električnom energijom
sadržane u tablicama iz Priloga 1. ovoga Tarifnog sustava.

(3)
Opskrbljivač je dužan uz prijedlog iz stavka 1. ovoga članka dostaviti i
sljedeće:

–
financijski izvještaj za prethodnu regulacijsku godinu potvrđen od ovlaštenog
neovisnog revizora te

–
plan poslovanja i razvoja (za sadašnju i buduću regulacijsku godinu).

(4)
Dokumenti koji sadrže podatke iz stavka 2. i 3. ovoga članka moraju biti potpisani
od strane ovlaštene osobe opskrbljivača i ovjereni pečatom tvrtke.

(5)
Na zahtjev ministarstva ili Agencije opskrbljivač je dužan dostaviti i druge
podatke potrebne za utvrđivanje promjene visine tarifnih stavki te omogućiti
uvid u pripadnu dokumentaciju.

(6)
Ako se tijekom regulacijske godine podnosi dva ili više puta prijedlog iz
stavka 1. ovoga članka opskrbljivač se može pozvati na već ranije dostavljenu
istovjetnu dokumentaciju iz stavka 3. ovoga članka, s točno određenim datumom
ranije dostave, i priložiti njihovu presliku.

Članak
30.

(1)
Prijedlog promjene visine tarifnih stavki za opskrbu električnom energijom
tarifnih kupaca za buduću regulacijsku godinu opskrbljivač je dužan dostaviti u
sadašnjoj regulacijskoj godini, a nakon što za nju budu poznati polugodišnji
ukupni troškovi poslovanja.

(2)
Opskrbljivač je dužan predložiti promjenu visine tarifnih stavki uz uvjet da
očekivani prihod u budućoj regulacijskoj godini, izračunat prema Prilogu 3.
ovoga Tarifnog sustava ne prelazi prihvaćene planirane ukupne troškove
poslovanja UTP korigirane za TP.

VIII.
PRIJELAZNE I ZAVRŠNE ODREDBE

Članak
31.

Način
utvrđivanja tarifnih elemenata tarifnih stavki ovoga Tarif­nog sustava
definiran je u Prilogu 4. ovoga Tarifnog sustava.

Članak
32.

(1)
Odobrene nove vrijednosti tarifnih stavki za opskrbu električnom energijom
opskrbljivač je dužan bez odlaganja prikazivati u tablicama iz Priloga 5. ovoga
Tarifnog sustava.

(2)
Odobrene nove vrijednosti tarifnih stavki Tarifnog sustava za proizvodnju električne
energije, s iznimkom za povlaštene kupce, Tarifnog sustava za prijenos
električne energije i Tarifnog sustava za distribuciju električne energije
opskrbljivač je dužan bez odlaganja prikazivati u tablicama iz Priloga 5. ovoga
Tarifnog sustava.

Članak
33.

(1)
Dok su troškovi energije uravnoteženja za tarifne kupce sadržani u troškovima
proizvodnje električne energije za tarifne kupce, opskrbljivač ne plaća
energiju uravnoteženja.

(2)
U slučaju promjene načina obračuna energije uravnoteženja za opskrbljivača,
ovaj Tarifni sustav će se odgovarajuće revidirati.

Članak
34.

Primjenu
ovoga Tarifnog sustava nadzire Agencija.

Članak
35.

Opskrbljivač
je dužan uskladiti svoje poslovanje s odredbama ovoga Tarifnog sustava u roku
od šest mjeseci od dana njegova stupanja na snagu.

Članak
36.

Danom
stupanja na snagu ovoga Tarifnog sustava prestaje važiti Tarifni sustav za
usluge elektroenergetskih djelatnosti koje se obavljaju kao javne usluge
(»Narodne novine« broj 101/02, 121/02, 129/02 i 98/05), osim u dijelu koji se
odnosi na visine tarifnih stavki iz Priloga 1. do 5. toga Tarifnog sustava koje
ostaju na snazi do stupanja na snagu odluke Vlade Republike Hrvatske o visini
tarifnih stavki utvrđenih ovim Tarifnim sustavom.

Članak
37.

Ovaj
Tarifni sustav stupa na snagu osmoga dana od dana objave u »Narodnim novinama«.

Klasa:
011-01/06-01/09

Urbroj:
371-01/06-01

Zagreb,
19. prosinca 2006.

Predsjednik

Upravnog vijeća

**Tomo Galić, dipl.
ing., v. r.**

PRILOG
1.

PODACI
POTREBNI ZA UTVRĐIVANJE TROŠKOVA OPSKRBE ELEKTRIČNOM ENERGIJOM TARIFNIH KUPACA

*Tablica
1.* TROŠKOVI POSLOVANJA

|  |  |  |  |  |  |
| --- | --- | --- | --- | --- | --- |
| Red.broj | Opis | Tablica | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Troškovi bruto plaća | 4 |  |  |  |
| 2. | Ostali troškovi osoblja | 5 |  |  |  |
| 3. | Ostali troškovi poslovanja | 6 |  |  |  |
| 4. | Ukupno (1+2+3) |  |  |  |  |

*Tablica
2.* TROŠKOVI KAPITALA

|  |  |  |  |  |  |
| --- | --- | --- | --- | --- | --- |
| Red. broj | Opis | Tablica | Prethodna regulacijska godina | Sadašnja regulacijska godina | Buduća regulacijska godina |
|  |  |  | Ostvarenje | Procjena | Plan |
| 1. | Amortizacija regulirane imovine | 7 |  |  |  |
| 2. | Prinos od regulirane imovine | 8 |  |  |  |

*Tablica
3.* UTVRĐIVANJE RAZLIKE IZMEĐU PRIZNATIH UKUP­NIH TROŠKOVA POSLOVANJA I
OSTVARENIH PRIHODA PRIMJENOM TARIFNIH STAVKI ZA PRETHODNU REGULACIJSKU GODINU
TE PROCJENA RAZLIKE ZA SADAŠNJU REGULACIJSKU GODINU

|  |  |  |  |  |  |  |
| --- | --- | --- | --- | --- | --- | --- |
| Red.  broj | Opis | Jed. mjere | Regulacijska godina | | | |
|  |  |  | prethodna | prethodna | sadašnja | sadašnja |
|  |  |  | plan | ostvarenje | plan | procjena |
| 1. | Troškovi poslovanja | kn |  |  |  |  |
| 2. | Troškovi kapitala | kn |  |  |  |  |
| 3. | Troškovi preuzima­nja električne ener­gije od povlaštenih proizvođača koji su u sustavu poticaja | kn |  |  |  |  |
| 4. | Prihod od prodaje električne energije preuzete od povlaštenih proizvođača koji su u sustavu po­ticaja | kn |  |  |  |  |
| 5. | Razlika između tro­škova preuzimanja električne energije od povlaštenih proiz­vođača koji su u sustavu poticaja i prihoda od njene prodaje ΔTRpovp | kn |  |  |  |  |
| 6. | Troškovi pružanja nestandardnih usluga | kn |  |  |  |  |
| 7. | Ukupni troškovi op­skrbe (1+2+5-6) | kn |  |  |  |  |
| 8. | Prihod po tarif­nim stavovima | kn |  |  |  |  |
| 9. | Manje ostvareni po­trebni prihod ΔUTPpret (7-8) | kn | - |  | - | - |
| 10. | Više ostvareni potrebni prihod ΔUTPpret (8-7) | kn | - |  | - | - |
| 11. | Manje ostvareni potrebni prihod ΔUTPsad (7-8) | kn | - | - | - |  |
| 12. | Više ostvareni potrebni prihod ΔUTPsad (8-7) | kn | - | - | - |  |

*Tablica
4.* TROŠKOVI BRUTO PLAĆA

|  |  |  |  |  |  |
| --- | --- | --- | --- | --- | --- |
| Red. broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | ostvarenje | procjena | plan |
| 1. | Troškovi bruto plaća | kn |  |  |  |
| 2. | Doprinosi na bruto plaće | kn |  |  |  |
| 3. | Ukupno (1+2) | kn |  |  |  |

*Tablica
5.* OSTALI TROŠKOVI OSOBLJA

|  |  |  |  |  |  |
| --- | --- | --- | --- | --- | --- |
| Red.  broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | ostvarenje | procjena | plan |
| 1. | Materijalna prava (socijalne pomoći, otpremnine, ju­bi­larne nagrade i ostale prigodne isplate) | kn |  |  |  |
| 2. | Troškovi prijevoza na rad | kn |  |  |  |
| 3. | Naknade ostalih troškova | kn |  |  |  |
| 4. | Ukupno (1+2+3) | kn |  |  |  |

*Tablica
6.* OSTALI TROŠKOVI POSLOVANJA

|  |  |  |  |  |  |
| --- | --- | --- | --- | --- | --- |
| Red.  broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | ostvarenje | procjena | plan |
| 1. | Troškovi obračuna i naplate | kn |  |  |  |
| 2. | Bankarski troškovi i platni promet | kn |  |  |  |
| 3. | Troškovi preuzimanja električne energije od povlaštenih proiz­vođača koji su u sustavu poticaja | kn |  |  |  |
| 4. | Ostali troškovi poslovanja | kn |  |  |  |
| 5. | Drugi troškovi određeni zakonom | kn |  |  |  |
| 6. | Ukupno  (1+2+3+4+5) | kn |  |  |  |

Napomena:
U slučaju da pojedini trošak prelazi 5% vrijednost ukupnih troškova poslovanja
potrebno ga je posebno iskazati.

*Tablica
7.* AMORTIZACIJA REGULIRANE IMOVINE

|  |  |  |  |  |
| --- | --- | --- | --- | --- |
| Red.  broj | Opis | Prethodna regulacijska godina | Sadašnja regulacijska godina | Buduća regulacijska godina |
|  |  | ostvarenje | procjena | plan |
| 1. | Nabavna vrijed­nost (kn) |  |  |  |
| 2. | Prosječna god. stopa amortizacije prema vijeku korištenja (%) |  |  |  |
| 3. | Iznos godišnje amortizacije (kn) |  |  |  |

*Tablica
8.* PRINOS OD REGULIRANE IMOVINE

|  |  |  |  |  |  |
| --- | --- | --- | --- | --- | --- |
| Red.  broj | Opis | Jed. mjere | Prethodna regulacijska godina | Sadašnja regulacijska godina | Buduća regulacijska godina |
|  |  |  | ostvarenje | procjena | plan |
| 1. | Vrijednost regulirane imovine na početku godine | kn |  |  |  |
| 2. | Investicije | kn |  |  |  |
| 3. | Imovina primljena bez naknade | kn |  |  |  |
| 4. | Amortizacija regulirane imovine | kn |  |  |  |
| 5. | Vrijednost otuđene i rashodovane imovine | kn |  |  |  |
| 6. | Vrijednost regulirane imovine na kraju godine (1+2-3-4-5) | kn |  |  |  |
| 7. | Prosječna vrijednost regulirane imovine (1+6)/2 | kn |  |  |  |
| 8. | Obračunana kamata na kratkoročna i dugoročna dugovanja | kn |  |  |  |
| 9. | Vrijednost dugovanja na početku godine | kn |  |  |  |
| 10. | Vrijednost dugovanja na kraju godine | kn |  |  |  |
| 11. | Prosječna vrijednost dugovanja (9+10)/2 | kn |  |  |  |
| 12. | Prosječna stopa kamate na dugovanja (8/11) . 100 | % |  |  |  |
| 13. | Odobrena stopa povrata na vlastiti kapital | % |  |  |  |
| 14. | Vrijednost kapitala na početku godine | kn |  |  |  |
| 15. | Vrijednost kapitala na kraju godine | kn |  |  |  |
| 16. | Prosječna vrijednost vlastitog kapitala (14+15)/2 | kn |  |  |  |
| 17. | Ponderirani prosječni troškovi kapitala (čl. 20., st. 4.)\* | % |  |  |  |
| 18. | Prinos od regulirane imovine  (7 . 17)/100 | kn |  |  |  |

\*
ovoga Tarifnog sustava

*Napomena*:
Dugovanja obuhvaćaju kratkoročne i dugoročne obveze koje pod­liježu obračunu
kamata.

PRILOG
2.

TARIFNE
STAVKE ZA OPSKRBU ELEKTRIČNOM ENERGIJOM TARIFNIH KUPACA

 ![](dodatni/145118.gif)

Prazna
polja na mjestu tarifnih stavki u tablici iz ovoga priloga ukazuju da u drugim
tarifnim sustavima, bez visine tarifnih stavki (proizvodnja električne
energije, s iznimkom za povlaštene kupce, prijenos električne energije,
distribucija električne energije) postoje dotične tarifne stavke, dok crtica u
polju znači da niti u jednom tarifnom sustavu takvih tarifnih stavki nema.  ![](dodatni/145117.gif)
je tarifna stavka prema kojoj se obračunava
trošak opskrbe električnom energijom kupcima s ugrađenim pretplatnim brojilima,
model Narančasti.

PRILOG
3.

RAČUNANJE
PRIHODA OPSKRBLJIVAČA PRIMJENOM TARIFNIH STAVKI

Godišnji
prihod opskrbljivača UP određuje se primjenom tarifnih stavki na tarifne
elemente kao zbroj prihoda ostvarenih po pojedinim kategorijama kupaca odnosno
tarifnim modelima iz Priloga 2. ovoga Tarifnog sustava. Neovisno o tarifnom
modelu, tarifni element koji se uzima u obzir je samo mjesečna naknada, osim u
tarifnim modelima 6 i 10 kada se radi o jednokratnoj naknadi pri kupnji bona
ili plaćanju pretplatnog iznosa.

S
obzirom da su tarifni modeli univerzalno definirani da obuhvate sve mogućnosti
koje se mogu pojaviti u bilo kojem tarifnom sustavu, bez visine tarifnih
stavki, (proizvodnja električne energije, s iznimkom za povlaštene kupce,
prijenos električne energije, distribucija električne energije, opskrba
električnom energijom, s iznimkom povlaštenih kupaca), neke tarifne stavke
imaju iste vrijednosti za različite tarifne modele.

Prihod
opskrbljivača UP na godišnjoj razini ostvaren primjenom tarifnih stavki na
obračunskim mjernim mjestima kupaca po svim tarifnim modelima jednak je:

 ![](dodatni/145116.gif)
![](dodatni/145115.gif)

Prihod
UP računa se za prethodnu regulacijsku godinu kao ostvarena vrijednost UP(o), a
za buduću regulacijsku godinu kao planska vrijednost UP(p).

Na
temelju ostvarenog prihoda UP(o) primjenom tarifnih stavki i priznatih ukupnih
troškova poslovanja opskrbljivača UTP(o) za prethodnu regulacijsku godinu
utvrđuje se vrijednost njihove razlike:

DUTPpret
= UP(o) – UTP(o).

Na
temelju planskih vrijednosti ukupnih troškova opskrbe UTP(p) za buduću
regulacijsku godinu, opskrbljivač je dužan predložiti takvu visinu tarifnih
stavki da daju očekivani planirani prihod UP(p) koji ne prelazi planirane
ukupne troškove poslovanja UTP(p) korigirane za
DTP (troškovi
DUTPpret uz
uvažavanje inflacije):

UP(p) £
UTP(p) –
DTP.

PRILOG
4.

ODREĐIVANJE
TARIFNIH ELEMENATA I PRIMJENA TARIFNIH STAVKI TARIFNIH SUSTAVA ZA REGULIRANE
ELEKTROENERGETSKE DJELATNOSTI

4.1.
Radna snaga

(1)
Tarifna stavka za radnu snagu, za tarifne modele s mjerenjem snage, primjenjuje
se na ostvareno vršno opterećenje, a obračunava se za mjesečno obračunsko
razdoblje.

(2)
Vršno opterećenje je najveće srednje opterećenje izmjereno tijekom 15 minuta
unutar mjesečnog obračunskog razdoblja u doba viših dnevnih tarifnih stavki.

(3)
Ako se vršno opterećenje istodobno mjeri na više obračunskih mjernih mjesta u
okviru jedne građevinske lokacije, ukoliko postoje tehnički uvjeti, obračunska
snaga se utvrđuje kao najveći zbroj istodobno izmjerenih snaga na tim
obračunskim mjernim mjestima.

(4)
Za kupce iz kategorije poduzetništvo s priključnom snagom 30 kW i više obvezno
je mjerenje vršnog opterećenja.

(5)
Za utvrđivanje obračunske snage društvima gradskog prometa za potrebe
elektrovuče, jednom građevinskom lokacijom smatra se kompletna mreža gradske
elektrovuče.

(6)
Za utvrđivanje obračunske snage društvima željezničkog prometa za potrebe
elektrovuče, jednom građevinskom lokacijom smatraju se sve elektrificirane
pruge u Republici Hrvatskoj priključene na distribucijsku mrežu, a drugom sve
priključene na prijenosnu mrežu.

(7)
Prilikom zaključenja ili raskida ugovora o opskrbi i korištenju mreže te u
slučaju obračuna za razdoblje različito od mjeseč­nog obračunskog razdoblja,
izmjereno vršno opterećenje, naknada za mjernu uslugu i naknada za opskrbu
obračunavaju se razmjerno broju dana korištenja mreže.

(8)
Ako se preko mjernih uređaja jednog kupca (izravni kupac) opskrbljuje
električnom energijom drugi kupac (neizravni kupac), izmjerena snaga izravnog
kupca umanjuje se pri obračunu za izmjerenu snagu neizravnog kupca pomnoženu s
faktorom istodobnosti 0,5.

(9)
Odrednice iz stavka 8. ove točke vrijede samo u iznimnim slučajevima kad ne
postoje druge tehničke mogućnosti korištenja mreže, a kupcima je ovakav način
korištenja priključka propisanim postupkom odobrio operator mreže.

4.2.
Radna energija

(1)
Tarifna stavka za radnu energiju ovisi o kategoriji kupca i tarifnom modelu, a
primjenjuje se u obračunu za obračunsko raz­doblje.

(2)
Kod kupaca s dvotarifnim mjerenjem, tarifne stavke za rad­nu energiju ovise o
dobu dana.

(3)
Po višim dnevnim tarifnim stavkama (VT) obračunava se električna energija
isporučena u vremenu od 7 do 21 sat u razdoblju kada se koristi zimsko
računanje vremena, a u vremenu od 8 do 22 sata u razdoblju kada se koristi
ljetno računanje vremena.

(4)
Po nižim dnevnim tarifnim stavkama (NT) obračunava se električna energija
isporučena u vremenu od 21 do 7 sati idućeg dana u razdoblju kada se koristi
zimsko računanje vremena, a u vremenu od 22 do 8 sati idućeg dana u razdoblju
kada se koristi ljetno računanje vremena.

(5)
Kod kupaca s jednotarifnim mjerenjem, tarifna stavka za radnu energiju nije
ovisna o dobu dana (JT).

(6)
Kod upravljane potrošnje električne energije kupcu se jamči opskrba električnom
energijom osam sati dnevno (u pravilu tijekom niže dnevne tarife).

(7)
Primjena odredbe iz stavka 6. ove točke moguća je u dijelu distribucijske mreže
s izgrađenim sustavom daljinskog upravljanja potrošnjom, uz uvjet da je
obračunsko mjerno mjesto izgrađeno prema propisanim tehničkim uvjetima.

(8)
Ako se preko mjernih uređaja jednog kupca (izravni kupac) opskrbljuje
električnom energijom drugi kupac (neizravni kupac), izmjerena energija
izravnog kupca umanjuje se pri obračunu za izmjerenu energiju neizravnog kupca.

(9)
Odrednice iz stavka 8. ove točke vrijede samo u iznimnim slučajevima kad ne
postoje druge tehničke mogućnosti korištenja mreže, a kupcima je ovakav način
korištenja priključka propisanim postupkom odobrio operator mreže.

4.3.
Prekomjerno preuzeta jalova energija

(1)
Prekomjerno preuzeta jalova energija je pozitivna razlika između stvarno
izmjerene jalove energije i jalove energije koja odgovara prosječnom faktoru
snage manjem od 0,95, što odgovara približno 33% radne energije.

(2)
Prekomjerno preuzeta jalova energija kupcu se obračunava za mjesečno obračunsko
razdoblje.

(3)
Tarifna stavka za prekomjerno preuzetu jalovu energiju, induktivnu i
kapacitivnu, ista je za sve naponske razine.

(4)
Kupci iz kategorije kućanstva ne plaćaju dio naknade za korištenje mreže koji
se odnosi na prekomjerno preuzetu jalovu energiju.

(5)
Kod kupaca iz kategorije poduzetništvo s priključnom snagom do 30 kW može se na
temelju značajki potrošnje trajno ugraditi mjerni uređaj s mogućnosti mjerenja
jalove energije radi obračuna prekomjerno preuzete jalove energije.

(6)
Kod kupaca koji su prema odredbama Tarifnog sustava za usluge
elektroenergetskih djelatnosti koje se obavljaju kao javne usluge bili
razvrstani u kategoriju potrošnje niski napon – poduzetništvo, tarifni model
Plavi i Bijeli i kod kojih postoji mjerenje i obračunava se prekomjerno
preuzeta jalova energija, ne mijenjaju se uvjeti mjerenja jalove energije bez
obzira na to što im je priključna snaga manja od 30 kW.

(7)
Kod kupaca koji su prema odredbama Tarifnog sustava za usluge
elektroenergetskih djelatnosti koje se obavljaju kao javne usluge bili
razvrstani u kategoriju potrošnje niski napon – poduzetništvo, tarifni model
Plavi i Bijeli i kod kojih ne postoji trajno mjerenje, a prekomjerno preuzeta
jalova energija se obračunava na temelju povremenog mjerenja, način obračuna se
ne mijenja sve do ugradnje brojila s mjerenjem jalove energije, a najkasnije u
roku od tri godine.

4.4.
Obračun i promjena tarifnog modela

(1)
Pri obračunu snage, preuzete radne energije i prekomjerno preuzete jalove
energije, kilovati (kW), kilovatsati (kWh) i kilovarsati (kvarh) zaokružuju se
na cijele brojeve.

(2)
Kupci mogu jedanput godišnje (po isteku 12 mjeseci od zadnje promjene)
besplatno promijeniti tarifni model, ukoliko su na mjernom mjestu osigurani
tehnički uvjeti potrebni za mjerenje prema odabranom tarifnom modelu.

(3)
Promjena tarifnog modela iz stavka 2. ove točke ne podrazumijeva i obvezujuću
promjenu mjernog uređaja na račun operatora mreže.

4.5.
Obračun odstupanja vršne snage na visokom i srednjem naponu

(1)
Obračun odstupanja izmjerene vršne snage u odnosu na ugovorenu vršnu snagu
provodi se na sljedeći način:

–
ako je izmjerena vršna snaga u obračunskom razdoblju između 85% i 105%
ugovorene vršne snage, obračunska snaga jednaka je izmjerenoj;

–
ako je izmjerena vršna snaga veća od 105% ugovorene vršne snage, obračunska
snaga u tom razdoblju jednaka je izmjerenoj vršnoj snazi uvećanoj za dvostruku
razliku između izmjerene vršne snage i vrijednosti 105% ugovorene vršne snage;

–
ako je izmjerena vršna snaga u obračunskom razdoblju manja od 85% ugovorene
vršne snage, obračunska snaga jednaka je vrijednosti 85% ugovorene vršne snage.

(2)
Kupci mogu ugovoriti različite vršne snage po obračunskim razdobljima, ali
najviše do iznosa priključne snage iz elektroenergetske suglasnosti.

(3)
Kupac ugovara vršnu snagu za ugovorno razdoblje od jedne godine.

(4)
Ukoliko kupac želi promjenu ugovorene vršne snage za iduće obračunsko
razdoblje, njegov zahtjev za promjenom snage mora biti zaprimljen najmanje 7
dana prije početka obračunskog razdob­lja na koje se odnosi.

(5)
Ukoliko kupac želi povećanje ugovorene vršne snage u tekućem obračunskom
razdoblju, zahtjev za promjenom snage mora dostaviti najmanje 3 dana prije
povećanja vršne snage.

(6)
Ako kupac ne zatraži promjenu ugovorene vršne snage prije isteka roka iz stavka
3. ove točke, ugovorena vršna snaga primjenjivat će se i u narednom ugovornom
razdoblju po načelu mjesec za mjesec.

(7)
Ako tijekom obračunskog razdoblja kupac nije u mogućnosti koristiti ugovorenu
vršnu snagu zbog više sile, poremećenog ili izvanrednog pogona mreže te u
slučaju drugih izvanrednih okolnosti, obračunska snaga određuje se
ponderiranjem izmjerenih vršnih opterećenja pojedinih intervala u tom
obračunskom razdoblju.

PRILOG
5.

TARIFNI
MODELI I TARIFNE STAVKE ZA REGULIRANE ELEKTROENERGETSKE DJELATNOSTI

Troškove
korištenja prijenosne i distribucijske elektroenergetske mreže prema tarifnim
stavkama iz Tarifnog sustava za prijenos električne energije, bez visine
tarifnih stavki i Tarifnog sustava za distribuciju električne energije, bez
visine tarifnih stavki plaćaju svi kupci, i tarifni i povlašteni.

Troškove
proizvodnje električne energije prema tarifnim stavkama iz Tarifnog sustava za
proizvodnju električne energije, s iznimkom za povlaštene kupce, bez visine
tarifnih stavki i troškove opskrbe električnom energijom prema tarifnim
stavkama iz Tarifnog sustava za opskrbu električnom energijom, s iznimkom
povlaštenih kupaca, bez visine tarifnih stavki, plaćaju tarifni kupci.

Tarifni
kupci u sustavu obveze javne usluge u potpunosti ostvaruju pravo na reguliranu
cijenu proizvodnje električne energije, prijenosa električne energije,
distribucije električne energije i opskrbe električnom energijom.

Ukupna
cijena električne energije koju tarifni kupac u sustavu obveze javne usluge
plaća energetskom subjektu sastoji se od cijene proizvodnje električne
energije, cijene prijenosa električne energije, cijene distribucije električne
energije i cijene opskrbe električnom energijom.

U
sljedećim tablicama su prikazani tarifni modeli s tarifnim stavkama za pojedine
kategorije kupaca prema kojima oni plaćaju troškove za obavljanje reguliranih
elektroenergetskih djelatnosti.

*Tablica
1*. TARIFNE STAVKE ZA KATEGORIJU PODUZETNIŠTVO, VISOKI NAPON

TARIFNI
MODEL: BIJELI

 ![](dodatni/145114.gif)

*Tablica
2*. TARIFNE STAVKE ZA KATEGORIJU PODUZETNIŠTVO, SREDNJI NAPON

TARIFNI
MODEL: BIJELI

 ![](dodatni/145113.gif)

*Tablica
3*. TARIFNE STAVKE ZA KATEGORIJU PODUZETNIŠTVO, NISKI NAPON

TARIFNI
MODEL: PLAVI

 ![](dodatni/145112.gif)

*Tablica
4*. TARIFNE STAVKE ZA KATEGORIJU PODUZETNIŠTVO, NISKI NAPON

TARIFNI
MODEL: BIJELI

 ![](dodatni/145111.gif)

*Tablica
5.* TARIFNE STAVKE ZA KATEGORIJU PODUZETNIŠTVO, NISKI NAPON

TARIFNI
MODEL: CRVENI

 ![](dodatni/145110.gif)

*Tablica
6.* TARIFNE STAVKE ZA KATEGORIJU PODUZETNIŠTVO, NISKI NAPON

TARIFNI
MODEL: NARANČASTI

 ![](dodatni/145109.gif)

*Tablica
7.* TARIFNE STAVKE ZA KATEGORIJU PODUZETNIŠTVO, NISKI NAPON

TARIFNI
MODEL: ŽUTI (JAVNA RASVJETA)

 ![](dodatni/145108.gif)

*Tablica
8.* TARIFNE STAVKE ZA KATEGORIJU KUĆANSTVA

TARIFNI
MODEL: PLAVI

 ![](dodatni/145107.gif)

*Tablica
9.* TARIFNE STAVKE ZA KATEGORIJU KUĆANSTVA

TARIFNI
MODEL: BIJELI

 ![](dodatni/145106.gif)

*Tablica
10.* TARIFNE STAVKE ZA KATEGORIJU KUĆANSTVA

TARIFNI
MODEL: NARANČASTI

 ![](dodatni/145105.gif)

*Tablica
11*. TARIFNE STAVKE ZA KATEGORIJU KUĆANSTVA

TARIFNI
MODEL: CRNI

 ![](dodatni/145104.gif)

Ostalo, NN 143/2006-3258
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)